Viileähkö alkukesä on historiaa. Nyt tulevat helteet ja pitkäksi aikaa.

Forecan kuvassa näkyy lähestyvä kuumuus. Ainakin eteläisemmässä Euroopassa voidaan päästä jopa 40 asteeseen. FORECA

Viime vuoden heinäkuu ei ole unohtunut keltään. Tuolloin Suomen ylle jumittui pitkäksi aikaa korkeapaine ja +30 asteen lämpötiloja pystyttiin lupaamaan niin pitkälle kuin ennusteita riitti.

Moni on tuominnut kuluneen kesän surkeaksi sään puolesta, mutta nyt voimme kertoa uutisen: Taas mennään. Forecan meteorologi Markus Mäntykannas kirjoittaa Forecan blogissa, kuinka Euroopan ylle alkaa muodostua sulkukorkeapaine, joka sulkee ympäristöstään matalapaineet.

Hurjimmat ennusteet ensi viikon osalta ovat varsin ovat varsin käristyksenomaisia.

– Uusin Euroopan keskuksen malliajo tuo kuitenkin ensi viikon puolivälin jälkeen jopa yli 30 asteen lämpötiloja Suomeen, Mäntykannas kirjoittaa.

Mäntykannas kertoo, että tätä korkeapaineilmiötä voi kutsua myös Omegaksi, sillä sen virtauskenttä muistuttaa kreikkalaista oomega-kirjainta.

Mäntykannas on otsikoinut bloginsa enteellisesti: ”Kuumaakin kuumempi ensi viikko?”

"Hyvin lämmintä”

Myös Iltalehden tavoittama päivystävä meteorologi Anna Latvala vahvistaa, että kuumaa tulee olemaan.

– Tässä se koko ajan muuttuu lämpimämmäksi, Latvala kertoo lähitulevaisuuden säästä.

Korkeapaineen alue on muodostumassa ja se liikkuu Suomen lähellä.

– Hyvin lämpimältä näyttää. Ensi viikolla on helteitä useana päivänä. Ei tässä mitään kylmää jaksoa ole näköpiirissä, Latvala sanoo.

– Lämpötila voi nousta 25 ja 30 asteen välille ensi viikolla.

Latvala ei vielä uskalla sanoa, kuinka pitkäksi aikaa korkeapaine voi jäädä Suomen ylle.

Pian kannattaa olla taas tarkkana! Näin nopeasti olut lämpenee käristyskupolin alla. IL-TV